‎Nu am nimic, Mel.
‎Ai tensiunea foarte scăzută. ‎Te simți bine?
‎Ce crezi c-a pățit?
‎Nu știu.
‎Ce naiba e alprazolam?
‎E Xanax.
‎Mel, mulțumesc pentru tot. ‎Am mare nevoie de somn.
‎Da. Te lăsăm să te odihnești.
‎Dacă-ți trebuie ceva, suntem jos.
‎De ce ia Xanax?
‎Se prescrie pentru anxietate.
‎Da, știu, ‎dar nici aspirină nu-i place să ia.
‎Nu știu.
‎Pe toți ne-a afectat împușcarea ta.
‎A luat prea mult?
‎E posibil să-l fi amestecat cu alcool.
‎Am văzut un pahar gol de vin în camera ei.
‎Mă simt vinovat.
‎Nu, nu e vina ta.
‎Ce-ar trebui să fac?
‎Las-o să se odihnească în noaptea asta
‎și încearcă să vorbești cu ea mâine.
‎E în regulă.
‎Își va reveni.
‎Dacă ai nevoie de ceva, sunt aici, bine?
‎- Mersi. ‎- Da.
‎UN SERIAL ORIGINAL NETFLIX
‎Da, imediat.
‎Ușurel! Vin imediat!
‎Măi să fie!
‎Ce… Bine!
‎- Scuze. ‎- Ce…
‎Scuze pentru bătut. ‎I-am zis să se calmeze.
‎Nicio problemă.
‎Suntem în plină criză. ‎Pentru toți e-o problemă.
‎Ce se petrece?
‎Carol Foreman are migrenă.
‎Bun. Are nevoie s-o vizitez acasă?
‎Nu, dar conduce comitetul ‎Jocurilor cherestegiilor, mai știi?
‎Și ce e cu asta?
‎Nu poate conduce jocurile azi ‎în starea ei,
‎deci o să-i ținem locul.
‎Nu. Noi… Nu.
‎I-am zis lui Hope ‎că nu mă ocup de jocuri. Nu!
‎Dar dacă nu ajutăm, ‎va fi un dezastru total.
‎Tu trebuie să ai grijă ‎ca totul să se desfășoare fără cusur.
‎Aș face-o eu, dar lucrez la intrare.
‎Cum să supraveghez mai multe jocuri ‎de unul singur?
‎Nu ești singur! Îți dau o asistentă.
‎Să știi că habar n-am ce spune.
‎Nici eu.
‎Muriel a acceptat ‎să fie maestră de ceremonii,
‎Jack și Preacher se ocupă de mâncare
‎și Connie de cortul cu gustări.
‎Deci e ca un bâlci?
‎E mai degrabă ‎ca o Olimpiadă a cherestegiilor.
‎De ce atâta zarvă?
‎E un omagiu anual ‎pe vârful Muntelui Shelter
‎în cinstea fondatorilor Virgin River. ‎E distracție mare.
‎Jo Ellen a zis ‎să am ținută de cherestegiu.
‎Toată lumea are.
‎De ce?
‎Întâi, e festivă, ‎apoi, e frig ca naiba pe munte.
‎În fine, ai aici tot ce-ți trebuie.
‎Programul evenimentelor, ‎turele voluntarilor,
‎participanții, întrebările ‎și protocoalele de siguranță.
‎E Nick. Scuze.
‎Și noi?
‎Mă-ntorc îndată!
‎Te-ai uitat în sertarul de jos?
‎Știu cum am pățit-o. ‎Cum ai ajuns în dandanaua asta?
‎M-a lăsat să stau la pensiune ‎azi-noapte gratis,
‎așa că m-am simțit datoare.
‎Înțeleg.
‎Când se va întoarce Hope,
‎îmi va fi datoare până peste cap.
‎- Bună! ‎- Bună!
‎Ce faci?
‎Ajut la fixarea țintelor pentru topoare.
‎Ți-am adus o cafea.
‎Mersi.
‎Ce? La ce te uiți?
‎Ai idee cât de frumoasă ești?
‎- Te-ai lovit deja la cap? ‎- Nu!
‎Am trusa de prim ajutor aici.
‎Nu, sunt sănătos tun. Mulțumesc.
‎Cât prim ajutor ai de gând să acorzi?
‎Dat fiind că n-am mai fost la un eveniment
‎cu drujbe, pistoale și aruncat topoare, ‎nu știu sigur.
‎Mi se pare corect.
‎Știu c-am acceptat deja, ‎dar ce e o cursă cu copaci?
‎De fapt, e o cursă pe vârfuri de copaci.
‎Mersi.
‎Tot nu știu ce-nseamnă, deci…
‎Trebuie să vezi ca să înțelegi.
‎- Și „Jack și Jill”? ‎- Tăiem în tandem un trunchi de copac.
‎- Glumești? ‎- Nu.
‎- Doamne! ‎- Știam că o să-ți placă.
‎Așa, bine.
‎Mărturisire completă.
‎Nu-mi plac înălțimile ‎și n-am mai atins un fierăstrău.
‎O să te descurci grozav. Nu-ți face griji.
‎Bine. Să nu spui că nu te-am avertizat!
‎Nu-ți face griji.
‎Ai văzut-o pe Brie azi-dimineață?
‎Nu, încă nu.
‎Mi-a scris c-ajunge mai târziu.
‎Mi-am dat seama că are ceva. ‎Ar fi trebuit să insist.
‎Nu. Uneori, oamenii nu-s pregătiți ‎să vorbească despre sentimentele lor.
‎Totuși…
‎- N-o ajuți pedepsindu-te. ‎- Jack!
‎- Putem vorbi mai târziu? Te iubesc. ‎- Da.
‎Și eu te iubesc.
‎JOCURILE CHERESTEGIILOR DIN VIRGIN RIVER
‎BINE AȚI VENIT
‎Ce tare e!
‎Și ce hărmălaie!
‎Stai așa!
‎De ce nu pot să încerc?
‎Umblu cu drujbe de la șapte ani.
‎Cea mai tare dimineață de Crăciun!
‎Ai primit o drujbă de Crăciun?
‎Să mă fi văzut.
‎Eram mai bucuros ‎decât un câine cu două cozi!
‎Nu suntem gata de Fierăstrăul încins.
‎Știi ce? Nu-ți face griji.
‎Ai să crești numaidecât!
‎Bert avea drujbă la șapte ani, ‎iar eu am aproape zece.
‎Lumea nu știa multe ‎despre siguranță atunci.
‎Ce-ar fi să mergem pe potecă ‎să vedem dacă putem călări?
‎Vreau să-i văd pe Bert și Molly exersând.
‎Bine. Mă întorc imediat.
‎Nu te mișca.
‎- Nu vorbi cu străinii. ‎- Bine.
‎Bună, Doc! Jo Ellen a zis că m-ai căutat?
‎Da.
‎Ar trebui s-avem 14 harnașamente
‎și n-avem decât 13.
‎Ești sigur? ‎Jack a spus că tot echipamentul e aici.
‎Da, sunt sigur. Știu să număr.
‎Mie-mi ies 14.
‎Nu e corect.
‎Pesemne l-a înapoiat cineva pe celălalt ‎când nu mă uitam.
‎Mai pot face ceva?
‎Da, Jeb are nevoie de ajutor ‎la aruncarea topoarelor.
‎Unde e, mai exact? Locul e imens.
‎Ține-o tot pe drumul ăsta ‎până vezi pe cineva aruncând un topor.
‎Nu pot să cred ce viață duc.
‎Auzi…
‎Ți se pare supărată Jo Ellen?
‎Ce putem face?
‎Mamă, până să mergem acolo, ‎am să-ți spun ceva.
‎Ce este, scumpo?
‎Când erai în parcare ‎la taclale cu dna Gardener,
‎m-am întâlnit cu Connie.
‎I-am spus că ești bolnavă.
‎- Așa. ‎- Îmi pare atât de rău!
‎Mă bombarda cu întrebări ‎și n-am vrut să mint.
‎- Nu știam… ‎- Nu, scumpo. E-n ordine.
‎E în ordine. N-ai de ce să fii supărată.
‎Iartă-mă.
‎Nu mă gândesc decât la cancerul tău.
‎Cum aș putea vorbi despre altceva?
‎Iubito, eu…
‎N-am vrut să știe nimeni ‎fiindcă n-am vrut să fiu o povară.
‎Acum îmi dau seama ‎c-am pus povara pe umerii tăi. Nu e just.
‎Nu, nu te gândi la mine.
‎Suferi și tu umăr la umăr cu mine.
‎Nu vreau să înduri asta singură. ‎Hai! Să mergem!
‎Ești sigură?
‎Da!
‎De fapt, ca mamă, insist.
‎Haide!
‎- Bună! ‎- Bună, doamnelor!
‎Scumpa mea!
‎Îmi pare nespus de rău.
‎Nu-i nimic.
‎Sunt cam prins. Te pot suna mai târziu?
‎Nu, am nevoie de ajutor.
‎De ce? Ce este?
‎Trebuie să-l dau pe Tucker.
‎Poftim? De ce?
‎Todd e alergic.
‎Am crezut c-o să meargă,
‎dar alergia îl ține treaz noaptea
‎și, dacă nu poate dormi,
‎nu poate lucra.
‎Dacă e vorba de alergii, ‎trimite-l la Mel sau la Doc.
‎Nu are timp
‎să-și facă injecții ‎și pastilele îi dau somnolență.
‎Păi, așa s-ar rezolva cu insomnia.
‎Jack,
‎nu îngreuna situația, bine?
‎Mi-am întrebat toți cunoscuții ‎și nu-l poate lua nimeni pe Tucker.
‎Dacă nu-i găsesc un cămin în câteva zile…
‎Bine. Îl iau eu.
‎Da?
‎Doamne! Mulțumesc mult!
‎O să trecem după ce iese Todd din ședință.
‎Mulțumesc!
‎Sigur.
‎Uite cine apare la spartul târgului!
‎Da, și eu am muncit.
‎Pescuitul nu-i muncă, amice.
‎Am discutat despre cazul tău.
‎Brady nu are alibi ‎pentru noaptea în care ai fost împușcat.
‎Ce? Bea a zis c-a fost la bar.
‎Când am reintervievat martorii,
‎și-a schimbat declarația.
‎Acum Brady are două ore neacoperite.
‎Crezi că Bea a mințit?
‎Nu, cred că a greșit cu bună-credință.
‎Brady e principalul suspect acum.
‎Nu se poate…
‎Am avut hârâielile noastre, dar…
‎Am fost frați.
‎Da, dar știi la fel de bine ca mine ‎că Irakul ne-a schimbat pe toți.
‎Da, dar totuși, adică…
‎Pur și simplu nu cred.
‎Nu pot exclude pe nimeni.
‎Trebuie să urmăresc pista.
‎Bun așa, pentru data viitoare ‎când ai să lucrezi cu drujbe,
‎îți pot sugera să porți pantaloni?
‎Poți să pleci.
‎- Mulțumesc. ‎- Da.
‎Bună, ai venit!
‎Da, dar am ratat informarea despre ținută.
‎Păi, știi ce?
‎Se vând bărbi false ‎la cortul de rostogolit bușteni, așa că…
‎Mă bucur c-ai venit.
‎Da, i-am promis lui Jack că te-ajut.
‎Da? I-am promis lui Jack ‎că tai cu el un trunchi de copac.
‎Trebuie că-mi iubești mult fratele.
‎Așa e.
‎Mor de foame.
‎Ce bunătăți sunt pe-aici?
‎Am putea ataca cortul cu gustări.
‎Mă bag!
‎Da!
‎Bun.
‎Apropo, îmi pare rău pentru aseară.
‎Vai, nu. Mă bucur c-am fost acolo.
‎Cred că mi-a căzut ceva greu la stomac.
‎Brie…
‎Am văzut Xanaxul.
‎- Mi-ai umblat în poșetă? ‎- Nu, am… Nu, n-am umblat.
‎Ai dat-o pe jos, iar apoi…
‎Le-a ridicat Jack.
‎Deci Jack știe.
‎Da.
‎Minunat.
‎Cât iei?
‎Una nu-mi ajunge.
‎Le-ai amestecat cu vin? ‎Fiindcă am văzut un pahar gol.
‎Uneori vreau ‎să-și facă efectul mai repede.
‎A fost o greșeală. ‎Sigur nu se va mai întâmpla.
‎Bine. Și Xanaxul, și alcoolul
‎deprimă funcții ale sistemului nervos ‎central ca respirația, deci…
‎Știi, pot fi fatale.
‎Da, am avut…
‎Am avut o zi îngrozitoare.
‎Ascultă, înțeleg.
‎După ce a fost împușcat Jack, ‎am avut și eu zile oribile.
‎Și…
‎am început să iau Xanax ‎înainte să fie împușcat.
‎Vrei să-mi spui ce se întâmplă?
‎Eram cuplată cu un tip din Sacramento. ‎Era avocat.
‎Și s-a terminat urât.
‎Foarte urât.
‎Așa că mi-am dat demisia.
‎Erați colegi de birou?
‎Nu. N-am suportat ideea ‎de a-l vedea la tribunal.
‎Îmi pare tare rău.
‎Știi ce, ar fi bine să vorbești cu Jack.
‎Își face griji pentru tine.
‎Da, nu știu.
‎Nu mai suntem atât de apropiați.
‎Da, înțeleg.
‎Dar știi ce? Sunteți amândoi aici, ‎poate schimbați situația.
‎Da.
‎Au niște rulouri cu scorțișoară grozave.
‎- O să vreau două, deci… ‎- Bine.
‎Probabil nu e momentul potrivit să-ntreb, ‎dar mai ești supărată pe mine?
‎Iau eu astea.
‎Mi-e egal, Ricky. Dacă nu vrei ‎să stăm împreună, voi găsi o soluție.
‎Am destule opțiuni.
‎Nu cred că suntem pregătiți.
‎De ce nu?
‎Nu ieșim de mult.
‎Încă încercăm să ne cunoaștem.
‎Destul încât să facem sex.
‎Sexul nu-nseamnă ‎că vom petrece restul vieții împreună.
‎- Nici locuitul împreună nu-nseamnă. ‎- Da, e pe-aproape.
‎Auzi, putem vorbi mai târziu despre asta?
‎De ce? Nu mai e nimic de vorbit.
‎Lizzie, poți să m-ajuți?
‎Jeb are nevoie de tine. ‎Ne vedem mai încolo?
‎Bună.
‎Jack, dragule, unde ți-e Jill?
‎Tocmai mi-a scris. Ajunge imediat.
‎Bine.
‎Ți-ai pierdut jumătatea?
‎Tu și Mel sunteți un cuplu drăguț.
‎Mersi.
‎Dacă ești isteț, îi dai un inel
‎și întemeiezi o familie.
‎Ce? Asta e partea haioasă!
‎Mda…
‎Bună, scuze! Jim Tull și-a luxat glezna ‎la rostogolit de bușteni și-a trebuit să…
‎- Nicio grijă. Mănușile. ‎- Scuze. Mersi.
‎Se pare că toți sunt aici.
‎Bun venit, doamnelor și domnilor, ‎la Jack și Jill.
‎Prima echipă care taie bușteanul
‎va câștiga acest minunat trofeu, ‎lucrat manual,
‎Paul Bunyan.
‎În regulă, fiți gata!
‎- Ești gata? ‎- La semnalul meu.
‎Unu,
‎doi…
‎Hai că poți!
‎Iubito, îndoaie genunchii.
‎- Ce? ‎- Îndoaie genunchii!
‎Forța vine din picioare, nu din brațe.
‎- Bine, așa? ‎- Da, perfect!
‎Hai, Jack!
‎Hai, Mel!
‎Hai, Bobby! Dă-i bătaie!
‎Ai apucat să vorbești cu Brie?
‎Cred c-o să vorbească ea cu tine.
‎Mi se pare că mă evită. ‎Vreau să știu ce se petrece.
‎A spus că s-a despărțit urât de un avocat ‎din Sacramento acum câteva luni.
‎Nici nu știam c-a avut un iubit.
‎Vai de mine!
‎E foarte greu.
‎M-am crezut în formă până acum.
‎Tot cea mai sexy Jill de-aici ești.
‎- M-am prins ce faci. ‎- Ce?
‎Crezi că mă stimulează complimentele?
‎Da, așa sper. E nevoie de doi în echipă.
‎Bine!
‎Așa te vreau! Hai!
‎Brie chiar și-a dat demisia ‎din cauza unui iubit?
‎E musai să discuți cu ea despre asta, ‎dar da.
‎Nu voia să-l vadă la tribunal.
‎E incredibil că s-a încurcat așa ‎din cauza unui tip.
‎Cred că era îndrăgostită de el.
‎Nu-mi cunoști sora.
‎Nu lasă nimic să-i stea în calea carierei.
‎Pentru unii oameni, când îmbătrânesc, ‎se schimbă prioritățile.
‎Ce vrei să spui?
‎Cred că fiecare…
‎Dragostea e altfel de la om la om.
‎Uneori, când lucrurile devin serioase, ‎unii dau înapoi.
‎De ce simt că mă vizezi?
‎Nu e așa.
‎Mă pot apropia de oameni. Uită-te la noi!
‎Da, dar…
‎Păi…
‎Ce?
‎Cred că ideea unei relații ‎care-ți schimbă viața te îngrozește.
‎Da!
‎Jack și Jill de anul acesta sunt frați.
‎Molly și Bert Gordon!
‎Nu cred că Jocurile cherestegiilor ‎e locul în care să avem discuția asta.
‎Nu asta-ncercam.
‎Prieteni, l-ați văzut pe Christopher?
‎Nu.
‎Era la Fierăstrăul încins ‎când am plecat. A zis că te-așteaptă.
‎Da, nu, nu e acolo.
‎Nicio grijă. Îl găsim.
‎Doc!
‎Doc, ai să întârzii.
‎Nu! Cursa de canoe începe peste o oră,
‎iar vestele vor fi gata până atunci.
‎Mă refer la concursul de tragere la țintă.
‎Nu. I-am zis lui Hope ‎că anul ăsta nu trag.
‎Ești pe listă.
‎Atunci, șterge-mă.
‎Cu tine cu tot, sunt trei înscriși,
‎deci, dacă nu participi, ‎nu mai e-o probă. Ar fi…
‎Nu se sinchisește nimeni dacă trag sau nu.
‎Jo Ellen, ce este?
‎Am fost cu Lilly și fetele.
‎Nu-mi vine să cred că are cancer.
‎Știu. Îmi pare nespus de rău.
‎Știu cât de apropiate sunteți.
‎Ce-ar trebui să facem? ‎Nu mă pot împăca cu ideea.
‎Ce să facem? Să stăm cu mâinile-n sân ‎și s-așteptăm să se stingă?
‎În privința sfârșitului,
‎niciunul nu știm cu adevărat ‎ce-o să se întâmple.
‎Deci nu putem ‎decât să ne vedem mai departe de viață.
‎Chiar dacă totul va dispărea?
‎Gândește-te așa.
‎Dacă-ți petreci tot timpul ‎cu gândul la sfârșit,
‎ratezi tot spectacolul.
‎Mulțumesc.
‎Aveam nevoie s-aud asta.
‎Știi ce? Și eu.
‎Salut! L-ai văzut pe Christopher?
‎- Adică recent? ‎- Da.
‎Atunci, nu.
‎Hei!
‎- Ai văzut Jack și Jill? ‎- Ce?
‎Mi-au zis mai multe persoane ‎că entuziasmul meu e molipsitor.
‎Am auzit c-ai fost grozavă.
‎Și mă bucur să te văd apărându-ți titlul.
‎Nu cred că acesta va fi anul meu.
‎Cred că ești prea modest.
‎Nimeni nu trage ca tine.
‎Ești drăguță, dar uite cât e ora. ‎Nu pot să-ntârzii la înregistrare.
‎Bine, baftă la-mpușcat vânat ‎sau, în acest caz, discul de lut.
‎Să fie!
‎Să sperăm că asta e tot.
‎- Salut, Alex! ‎- Salut!
‎- Nu m-așteptam să vii. ‎- Da, la rugămintea copiilor.
‎Am cheltuit o mică avere pe înghețată.
‎E pentru o cauză nobilă, să știi.
‎De-asta ne vom întoarce la anul.
‎Mă bucur să văd ‎că nu te afectează boala de ochi.
‎De fapt, a fost o încurcătură ‎și n-am avut de ales,
‎dar șansele mele de-a nimeri ceva ‎sunt de cel mult 10%.
‎Te-ai mai gândit la terapia anti-VEGF?
‎Hei, Doc! E rândul tău.
‎A, da!
‎Vorbim mai târziu.
‎Mersi.
‎Scuze de întrerupere.
‎Doar că, dacă întârzii, ‎Jo Ellen o să facă o criză.
‎Înțeleg, crede-mă.
‎Christopher!
‎Hei! L-ai văzut pe Christopher?
‎Nu.
‎- Fii cu ochii în patru! ‎- Da!
‎Ascultă, Jack…
‎Scuze pentru aseară. ‎Dar am niște probleme, așa că…
‎Vreau să te-ajut.
‎Mersi, n-am nevoie de ajutor.
‎De ce mă îndepărtezi?
‎Nu te îndepărtez.
‎Atunci, vorbește cu mine.
‎Haide! Orice ar fi, fac față, bine?
‎E personal.
‎Și ce?
‎Așadar…
‎până să fii împușcat,
‎când ai sunat ultima dată?
‎Adică mă ții în ceață ‎cu ce se petrece în viața ta
‎fiindcă nu te-am sunat des?
‎Nu, dar de când te-ai întors din Irak,
‎ai fost absent sufletește și fizic.
‎Nu doar cu mine, ci cu întreaga familie.
‎Haide! Te iubesc.
‎Da, și eu te iubesc.
‎Uneori, parcă suntem străini.
‎Bună!
‎- Bună! ‎- Bună!
‎Ai avut noroc?
‎Tocmai voiam să verific parcarea.
‎Mă duc să verific pe la cai.
‎Zi-mi să nu-mi bag nasul,
‎dar se întâmplă ceva cu voi?
‎Sincer, nu știu.
‎Cum adică?
‎A zis că mă sperii
‎când o relație devine serioasă ‎sau așa ceva.
‎Sincer, nu știu de unde o scoate.
‎Cred că știu eu.
‎Trage!
‎Da!
‎Trage!
‎Da!
‎- Felicitări, Doc! Încă ești tare. ‎- Mulțumesc.
‎Ce ziceți de el?
‎Sudder!
‎Bună ziua, sergent Gomez.
‎Ce faci? Merge bine antrenamentul?
‎Scot șapte minute la 1.700 m.
‎Cum e pregătirea pentru armată?
‎Mai am să-mi îmbunătățesc ‎nota la informatică.
‎Excelent. Concentrează-te ‎pe partea cu matematica a examenului.
‎Fizic cum ești?
‎Bine. Partea cardio va fi cea mai grea…
‎- Nu l-ați găsit? ‎- Nu.
‎Bine. Îi sun pe Mike și pe șerif.
‎Bine.
‎Stai! Uite-l!
‎Le scriu lui Jack și lui Bert ‎că l-ai găsit.
‎- Da. Mersi de ajutor. ‎- Cu plăcere.
‎Hei!
‎Ce faci?
‎Mănânc curcan.
‎Ți-am spus să nu te miști.
‎Ascultă, știu că ești furios ‎și că ești supărat pe mine,
‎dar nu înseamnă că poți să ignori ce spun.
‎Înțelegi că sunt responsabil pentru tine?
‎Și că, dac-ai păți ceva, ‎nu m-aș ierta niciodată?
‎De ce?
‎Fiindcă am promis că am grijă de tine.
‎Nu pot face asta dacă nu mă ajuți.
‎Îmi pare rău.
‎E-n regulă. ‎Promite-mi doar că nu mai faci.
‎Ar trebui să dăm mâna.
‎Când dăm mâna, ‎înseamnă că ne-am înțeles.
‎Bine.
‎Ne-am înțeles.
‎Bine.
‎Mai zi-mi o dată, ‎ce are asta cu cherestegiii?
‎Cherestegiii folosesc uneori hamuri ‎când taie crăci.
‎Norocul meu!
‎O faci sau nu?
‎Ba da. Ador ideea de-a atârna din copac ‎ca o maimuță-urlătoare.
‎- Deci da sau ba? ‎- Da.
‎- A sunat a „ba”. ‎- Am zis „da”.
‎- Ești gata? ‎- Da.
‎Bun așa! Atenție, toată lumea!
‎Începe cursa pe vârful copacilor!
‎Avem mai multe echipe în diferite poziții,
‎așadar, găsiți-vă echipa favorită ‎și încurajați-o!
‎Echipa care termină traseul ‎mai repede câștigă.
‎Muriel, megafonul ăla îți vine de minune.
‎Mulțumesc, Charles.
‎- Bine! Suntem gata? ‎- Da!
‎Unu, doi…
‎- Ascultă! ‎- Ce?
‎Trebuie să-ți spun un lucru.
‎Dacă ai rău de înălțime, nu e momentul.
‎Vorbesc serios.
‎Bine, ce?
‎Ce-ai zis la Jack și Jill ‎n-a fost corect, da?
‎Dacă-ți amintești, eu mi-am dorit relația.
‎Tu te protejai.
‎Da, știu! Dar am făcut pasul. ‎Acum tu ești cel care te protejezi.
‎Scuze, te referi la copii?
‎Îmi trebuie timp de gândire. ‎Au trecut doar câteva zile!
‎Da…
‎Bine, du-te tu prima.
‎Jack, știu că-s doar câteva zile.
‎Dar credeam c-o să vorbim din nou.
‎Îmi pare rău, dar încă nu am un răspuns.
‎Nu-ți cer un răspuns.
‎Vorbesc despre comunicare.
‎Bine. Am senzația ‎că vrei un răspuns cât mai rapid
‎ca să-ți explorezi opțiunile.
‎Ce înseamnă asta?
‎Dacă spun nu, ‎nu e târziu pentru planul de rezervă.
‎Pardon! Nu am un plan de rezervă.
‎Ești bine?
‎Da, extraordinar.
‎- Mersi. ‎- Cu plăcere.
‎Hai, dă-mi mâna.
‎Dă-mi mâna. Sunt în echi…
‎Bun așa! Da!
‎- Ești fericită acum? ‎- Da, a fost amuzant.
‎Da? Te face să râzi? Da?
‎- Stai să te-ajut. ‎- Termină. Nu!
‎Haide. Încerc să te-ajut. Oprește-te!
‎Obligă-mă!
‎Da, asta vrei? Serios?
‎Și cursa s-a terminat! Felicitări tuturor!
‎Cred că iar am pierdut.
‎Mai încercăm la anul.
‎Nu mai fac asta la anul!
‎- De ce? ‎- De ce?
‎Ești un cherestegiu drăguț.
‎Bună!
‎Ce faci tocmai aici? Te-ascunzi?
‎Nu. Am avut o dispută cu Jack ‎și-aveam nevoie de spațiu.
‎Vrei să te las singură?
‎Nu!
‎Ești bine?
‎Da, doar chestii-ntre frați.
‎Da.
‎Te-am văzut vorbind cu Mike.
‎Ești gelos?
‎Ce? Nu.
‎Glumesc.
‎În fine, mă gândeam să scot motocicleta.
‎Facem o plimbare?
‎Unde?
‎Păi, e o cârciumioară simpatică ‎în Grace Valley.
‎Nu-s cam două ore până acolo?
‎De ce? Vrei să fii altundeva?
‎Nu-mi vine nicio idee.
‎Bun.
‎Haide!
‎Jack.
‎Bună!
‎Ai câștigat?
‎Nu anul ăsta, nu.
‎Unde e Todd?
‎La bere cu niște băieți de la club, ‎așa că uite-l pe Tucker.
‎Știi, Char…
‎Dimineața, îi place să-l mângâi pe burtă ‎înainte de micul dejun,
‎face trei plimbări pe zi
‎și-i place să doarmă la soare, așa că…
‎Ai aici mâncarea și jucăriile lui.
‎Păturica.
‎Chiar nu trebuie să faci asta.
‎Ba da. Trebuie, de fapt.
‎Todd nu e alergic.
‎El…
‎nu agreează câinii.
‎Am crezut că-l fac să se răzgândească, ‎dar, evident, n-am reușit. Așa că…
‎Așa că te obligă să-ți abandonezi câinele.
‎Nu mă obligă. E un sacrificiu, Jack.
‎Un sacrificiu stupid, dacă mă-ntrebi.
‎Nu te-ntrebam.
‎Îl iei sau nu pe Tucker?
‎Da.
‎Bine.
‎Mersi.
‎- Salut, amice. ‎- Trebuie să plec.
‎Va fi bine.
‎Bună!
‎- Ce părere ai despre câini? ‎- De ce mă întrebi?
‎Todd nu vrea să-l țină pe Tucker.
‎- Poftim? ‎- Da!
‎Trebuie să-i fi frânt inima ‎să-l părăsească.
‎Ar trebui să-l părăsească pe Todd, ‎dar e părerea mea.
‎Și ai dreptul la părerea ta.
‎Bine, amice, uite.
‎Așteaptă aici. E-n regulă. Vino!
‎Îmi pare rău c-am ajuns să vorbim ‎despre relația noastră
‎în toiul unei probe sportive.
‎Nu așa îmi planificasem ziua.
‎Nu, nici eu.
‎Și mie îmi pare rău.
‎Brie a zis că ți-a spus despre Mandy.
‎Da. Dar i-am zis că n-aș spune nimic.
‎Și m-am gândit că o să-mi spui tu cândva.
‎Păi, sincer, nu prea am ce să-ți spun.
‎Ne-am căsătorit imediat după liceu.
‎M-am înrolat în armată.
‎A înaintat divorțul ‎când am plecat în Irak.
‎Toată căsnicia a durat ‎mai puțin de trei luni.
‎De ce nu mi-ai spus înainte?
‎Sincer, mi-a ieșit din cap.
‎Îmi pare rău că ai aflat așa.
‎Da.
‎Mă face să mă întreb ce altceva nu știu.
‎Cum ar fi?
‎Nu știu. ‎Vreau să fiu pregătită pentru viitor.
‎Da, înțeleg.
‎Dar mi-ai spus să mă gândesc la copil, ‎așa că…
‎Știu, și-mi pare rău. N-am…
‎N-am crezut că va fi așa grea așteptarea.
‎Oriunde-am ajunge, vreau să fii fericită.
‎Sunt fericit. Vreau să fiu cu tine.
‎Și vreau o familie.
‎Și gemenii?
‎Dacă ne-am căsători, ‎le-ai fi mamă vitregă.
‎Știu.
‎Știu, și i-aș iubi din toată inima.
‎I-aș iubi, dar mă cunosc,
‎iar iubirea față de ei nu-mi va înăbuși ‎sentimentul
‎de-a vrea să am un copil al meu.
‎Vreau doar să te gândești.
‎Da.
‎Știu, și o voi face. Sunt…
‎Da.
‎Ascultă, te iubesc.
‎Și eu te iubesc.
‎- Nu poți să-i spui că suni tu? ‎- Nu, sunt la datorie. Scuze.
‎Bine, merg să strâng.
‎Alo!
‎Bine, vin imediat.
‎E o urgență la Lilly.
‎BAZAT PE CĂRȚILE LUI ROBYN CARR
‎Subtitrarea: Andrei Albu